་ལྔའི་ཡུལ་དུ་རྣམ་པར་ཤེས། །རག་པ་ཧྲིལ་པོར་འཛིན་པ་ནི། །རྣམ་པར་ཤེས་
པ་ལྔ་རུ་གྲགས། །ཕྲ་བ་སོ་སོར་དབྱེ་བ་ནི། །ཡིད་ཀྱི་རྣམ་པར་ཤེས་པར་བརྗོད། །མདོར་ན་ཡིད་ཀྱི་རྣམ་ཤེས་དེ། །སྔ་མའི་རྣམ་པར་རྟོག་པ་ལ། །མིང་བཏགས་དོན་བཟུང་དངོས་པོར་
འཐས། །དབྱེ་བ་བདག་དང་ཕ་གིར་ལྟ། །བདེ་སྡུག་བཏང་སྙོམས་ཉེ་བར་ལེན། །འདི་ནི་རྣམ་རྟོག་ཕྱི་མ་སྟེ། །འཛིན་པ་སེམས་སུ་གྲགས་པ་ཡིན། །འདི་ལྟར་སྣང་དང་སྣང་བྱེད་གཉིས།། €
བརྒྱ་ ང་གསུམ་ གདམས་

གཏེར་ བདུད་འཇོམས་གླིང་པའི་གསུང་། གསར།
ཕྲ་བའི་སྟེང་ནས་འགྱུར་བ་ནི། །སྐད་ཅིག་ཙམ་ཡང་རྟག་ཏུ་མེད། །རག་པའི་སྟེང་ནས་འགྱུར་བ་ནི། །ཉིན་སྣང་མཚན་སྣང་འདི་ཕྱིའི་སྣང་། །སྣོད་བཅུད་སྣང་བའི་རྫུན་རིས་ལགས།།
དཔེར་ན་ལོ་གཅིག་ནང་ཚན་དུ། །ཉིན་སྣང་སུམ་བརྒྱ་དྲུག་ཅུ་དང༌། །མཚན་སྣང་སུམ་བརྒྱ་དྲུག་ཅུ་ལ། །བདེན་རྫུན་མེད་པར་མཉམ་ལ་ལྟོས། །དེ་བཞིན་འདས་པའི་དུས་རྣམས་སུ།།
ཉིན་སྣང་མཚན་སྣང་མང་ཚན་ཐལ། །མཉམ་ལས་བདེན་རྫུན་མེད་ལ་ལྟོས། །སངས་རྒྱས་དང་ནི་སངས་རྒྱས་ཞིང་། །སྣོད་བཅུད་ངེས་པར་མ་ལྟ་ཞིག །འཁོར་བ་དང་ནི་ངན་སོང་དང་།།
བདེན་གྲུབ་རང་མཚན་མ་ལྟ་ཞིག །སྐྱོབ་བྱེད་ལྷ་དང་ཕུང་བྱེད་འདྲེ། །མངོན་གྲུབ་ངེས་པར་མ་ལྟ་ཞིག །ཁམས་གསུམ་འཁྲུལ་པའི་སེམས་ཅན་རྣམས། །རང་རྒྱུད་བལྟས་པས་ལན་པ་
ཡིན། །དེ་ཕྱིར་རང་རྒྱུད་མ་ལྟ་ཞིག །མིང་གི་གདགས་གཞི་རྫུན་ལ་ལྟོས། །དངོས་པོའི་གཏན་ཕུག་སྟོང་ལ་ལྟོས། །ལྷ་འདྲེས་ཕན་གནོད་མེད་ལུགས་ལྟོས། །འཁོར་འདས་རང་ཡུལ་མེད་
༈ ཚུལ་ལྟོས། །བདེ་སྡུག་འཁྲུལ་ཉམས་ངེས་པར་ལྟོས། །འདི་ནས་ཕྱི་མར་བགྲོད་པ་ཡིན། །ལུས་དང་ཡུལ་གཉིས་མ་ལྟ་ཞིག །སྣང་བ་གནས་འགྱུར་ཙམ་ལས་མིན།༠ །དཔྱོད་ལྡན་ཡིན་ན་
306

གདམས་
আ
།ཉིན་མཚན་གྱི། །སྣང་བ་འགྱུར་ལས་བགྲོད་མིན་པས། །ཚུལ་དེས་ཐམས་ཅད་དཔག་པར་གྱིས། །གནས་ལུགས་ཡིན་ལུགས་ཡོངས་གྲུབ་ཀྱི། །ཚུལ་མཐོང་ re
ཆོས་ཉིད་བདེན་པ་ཡིན། །ཚུལ་བཞིན་ཡིན་ལུགས་མ་ཤེས་ན། །སྟོང་པ་ཉིད་ལས་རིང་དུ་ཐལ། །བློས་བཅོས་རྒྱས་འདེབས་བྱེད་པ་ནི། །ཡང་དག་དོན་ལས་རིང་དུ་དགོན། །དེ་ལྟར་སྣང་
བ་ཀུན་རྫོབ་ཆོས། །དོན་དམ་དབྱིངས་སུ་མ་གྲོལ་ན། །བྱ་བྱེད་དཀར་ནག་འཁོར་བ་ལས། །མི་འཕགས་ངོ་མར་གདོན་མི་ཟ། །ཡེ་གཞིའི་ལྷུམས་མདངས་སྐུ་ལྔ་ནི། །འཁྲུལ་པའི་སྣང་
4, ངོར་འབྱུང་ལྔར་འཐས། །ཡེ་ཤེས་ཏིང་གསལ་ལྷུམས་མདངས་ནི། །གདངས་ཐོག་ཤར་བ་ཁ་དོག་ལྔ། །དེ་ལྟར་སྣོད་བཅུད་ཐམས་ཅད་ཀྱི། །མིང་དང་དངོས་པོས་རང་བཞིན་སྣང་།།
བརྟགས་ན་ངོ་བོ་སྟོང་པར་འཇིག །སྟོང་པ་ཉིད་ནི་ངོ་བོ་སྟེ། །ངོ་བོ་ཉིད་ལས་མི་གཞན་ངེས། །ངོ་བོ་བཟང་ངན་མེད་པའི་ངང་། །འཁོར་བ་དང་ནི་འདས་པའི་ཆོས། །འུབ་ཏུ་འདུས་ཤིང་
ཡོངས་སུ་ཆུབ། །འདི་ལ་འུབ་ཆུབ་ཞེས་ཀྱང་བྱ། །ངོ་བོ་ཀ་དག་ཆེན་པོ་ནི། །སྐྱོན་དང་དྲི་མ་ཀུན་བྱང་ནས། །ཡེ་ཤེས་ཡོན་ཏན་ཀུན་ཆུབ་པས། །དོན་དམ་བྱང་ཆུབ་སེམས་ཞེས་བྱ།། re
307

་ བདུད་འཇོམས་གླིང་པའི་གསུང་། གསར།
༆ དེ་ལྟར་ངོ་བོ་སྟོང་པའི་ངང་། །ལུང་མ་བསྟན་དུ་ནོར་ར་རེ། །ངང་བཞག་ཡེ་གནས་ཡིན་པའི་ཕྱིར། །ཡེ་བབ་ཤེས་རབ་ཡེ་ཤེས་མིག །ཡིད་དང་བློ་རུ་ནོར་ར་རེ། །ཆོས་ཉིད་ཀློང་ནས་
བརྡོལ་བ་དང་། །གོ་བ་རྒྱུད་ལ་ཆགས་པ་གཉིས། །འདྲ་འོ་འདྲ་འོ་ནོར་ར་རེ། །ནོར་ན་སྤྱོད་པས་རྟགས་སྟོན་པས། །གཞན་གྱིས་རྩོད་པས་འཇོམས་པས་སོ། །རིག་པའི་རང་གདངས་ཐེབ་
པ་དང་། །ཀུན་གཞིའི་རྣམ་ཤེས་སྟོང་གསལ་གཉིས། །འདྲ་འོ་འདྲ་འོ་ནོར་ར་རེ། །དྲན་པའི་རང་ཚུགས་ཟིན་པ་དང་། །རིག་པའི་ཆོས་ཉིད་མངོན་སུམ་གཉིས། །འདྲ་འོ་འདྲ་འོ་ནོར་ར་རེ།།
དྲན་སྟོང་མལ་དུ་དུབ་པ་དང༌། །ཆོས་ཉིད་གཏད་མེད་རྒྱ་ཡན་གཉིས། །འདྲ་འོ་འདྲ་འོ་ནོར་ར་རེ། །ཁ་ལྟ་སྟོང་སྐད་ཧད་པོ་དང༌། །ཆོས་ཉིད་བདེན་པ་མཐོང་བ་གཉིས། །འདྲ་འོ་འདྲ་འོ་ནོར་
ར་རེ། །དེ་ལྟར་འདྲ་ལ་མ་ནོར་བར། །རིག་པ་ཆོས་སྐུར་ཡེ་སངས་ལ། །འཁོར་གསུམ་ཅོག་བཞག་མེད་པར་ཞོག །རིག་པ་ཡེ་སྟོང་ཆེན་པོ་ལ། །ཡང་སྟོང་ཟོབ་ཀྱི་ལྷད་མ་བརྡལ།།
རིག་པ་ཡེ་གྲོལ་ཆེན་པོ་ལ། །ཡང་གྲོལ་བཅོས་མའི་ཟོན་མ་གཅུད། །རིག་པ་ཡེ་གསལ་ཆེན་པོ་ལ། །ཡང་གསལ་ལྟ་བས་སྒྲོ་མ་བཏགས། །རིག་པ་རང་ཤེས་རང་རིག་ལ། །ཡོངས་
308

བརྒྱ་ ང་ལྔ་ གདམས་
309
།གསལ་བློ་ཡིས་བཅོས་མ་བསྒྱུར། །རིག་པ་ངང་བརྡལ་རྒྱ་འབྱམས་ལ། །ཡིད་ཀྱིས་བཞག་བསྒྱུར་མ་བྱེད་ཅིག །འདི་ལྟར་གནས་ལུགས་གནད་ཤེས་ན།། €
འཁོར་འདས་རྫོགས་པ་ཆེན་པོ་ཡིན། །དེ་ལྟར་ཚུལ་བཞིན་མི་ཤེས་ཤིང་། །གཟུང་འཛིན་རང་རྒྱུད་གོལ་བའི་གཤིས། །གཉིས་འཛིན་འཆིང་བ་སོར་བཞག་པས། །བེམ་སྟོང་བསྒོམ་པས་
ཅེར་ལོང་འགའ། །རྫོགས་ཆེན་ཡིན་དུ་མ་རློམས་ཤིག །དྲན་པའི་གཟེབ་ཀྱིས་བཅིང་པ་ཡི། །རང་བཞིན་ལམ་དུ་བྱེད་པ་ཚོས། །རིག་པ་ཡིན་དུ་མ་རེ་ཞིག །གོ་བ་གོ་ཡུལ་འཁྲུལ་པ་ཡིན།།
༉ཉོན་མོངས་བྱུང་རྒྱལ་སྤྱོད་པ་ཚོས། །རྣལ་འབྱོར་ཡིན་དུ་མ་རེ་ཞིག །དྲན་པ་རང་སར་བོར་བའི་མཐར། །ཐ་མལ་བཞིན་དུ་གཏན་སྤངས་ལ། །ཐ་མལ་ཤེས་པ་མ་བཏགས་ཤིག །དེ་བཞིན་
ལོག་ལམ་མ་ཡིན་པའི། །རིག་པ་སྐུ་གསུམ་ལྷུན་གྲུབ་ནི། །ཐ་མལ་ལྟ་བུར་འཁྲུལ་མིན་པས། །སྒོམ་སྒྲུབ་བཅོས་བསྒྱུར་སྤང་བླང་མེད། །ངང་གནས་རྒྱ་འབྱམས་ཧད་དེ་བ། །ཧད་དེ་བ་
ལ་ཟང་ཐལ་ལེ། །ཟང་མ་ཐལ་བྱུང་ཅི་ཡང་མིན། །ཡོད་མིན་མེད་མིན་འགགས་པ་མེད། །སྐྱེ་བ་མེད་ལོ་འོང་བ་མེད། །འགྲོ་བ་མེད་ལ་ཐ་དད་མེད། །གཅིག་ཏུ་ཁས་ལེན་མེད་པ་སྟེ།།

གཏེར་ བདུད་འཇོམས་གླིང་པའི་གསུང་། གསར།
སྤྲོས་པ་བྲལ་བའི་གནད་ཀྱིས་སུ། །རྣམ་ཐར་སྟོང་པ་ཉིད་ཀྱི་སྒོ། །ཚིག་དཔེ་དོན་གྱིས་མི་མཚོན་པས། །རྣམ་ཐར་མཚན་མ་མེད་པའི་སྒོ། །འདི་རུ་རང་སར་གདིང་ཐོབ་ལས། །འབྲས་བུ་
ཡིད་སྨོན་མེད་པའི་ཕྱིར། །རྣམ་ཐར་སྨོན་པ་མེད་པའི་སྒོ། །མཚན་ཉིད་འདི་རྣམས་ཤེས་པ་གནད། །གནས་ལུགས་འདི་ཤེས་ཤེས་རབ་མིག །རྫོགས་ཆེན་ཡིན་ལུགས་ཤེས་པ་ལམ།།
ཤེས་ནས་གྲོལ་བ་ཐོབ་པ་གལ། །སངས་རྒྱས་གཅིག་ཆར་མ་རྟོགས་པར། །ལུས་ངག་རིག་པ་སོར་བཞག་པས། །མཉམ་བཞག་གནད་དུ་མ་བསྣུན་ན། །ལྟ་བ་མཐོ་མཐོའི་ང་རྒྱལ་གྱིས།།
འཆི་ཁ་ཐ་མལ་ལུས་ན་མཚང་། །འགྲོ་འདུག་ཟ་ཉལ་ལབ་མོའི་དུས། །རྗེས་ཐོབ་རིག་པའི་གདིང་དང་འགྲོགས། །མཉམ་རྗེས་ཁྱད་མེད་ཟེར་བ་ཡི། །སྟོང་སྐད་ཧད་པོ་འུག་སྐད་མཐོས།།
རང་ཕུང་རང་མགོ་བསྐོར་ལ་ལྟོས། །བཅོམ་ལྡན་ཐུབ་པའི་དབང་པོས་ཀྱང་། །ནཻ་རཉྫ་ནར་དགོངས་པ་མཛད། །ཨོ་རྒྱན་ཆོས་ཀྱི་རྒྱལ་པོ་སོགས། །རྒྱ་བོད་པཎ་གྲུབ་དག་གིས་ཀྱང་།།
ཚེ་གཅིག་མཉམ་བཞག་རྩལ་བཏོན་ན། །འུ་ཅག་ཨ་རེ་ལྟ་ཅི་སྨོས། །གསང་སྔགས་རྡོ་རྗེའི་ཐེག་པ་ནི། །མིང་བཞིན་དོན་མ་འཛོལ་བའི་ཕྱིར། །ལྟ་བ་ཁ་འབྱམས་མི་བྱེད་གནད། །རྫོགས་་་་
310

།པ་ཆེན ·་དོན་རྟོགས་པའི། །རྣལ་འབྱོར་ངེས་པ་འདྲ་མཆིས་ན། །ཨོ་རྒྱན་རྗེ་དང་འགྲན་ཐལ་བདེན། །རང་གི་རྒྱུད་ལ་བློས་གཞིག་ནས། །སྐྱོན་དང་ཡོན་ཏན་6
གཉིས་ཀར་བརྟགས། །ཤེས་རྒྱུད་སྔར་ལས་མི་འཕགས་ན། །གོ་ས་མཐོན་པོར་མི་རློམ་གལ། །འདི་ཕྱི་གཉིས་ཕུང་དཀོར་གྱི་ནོར། །ཟ་ཚོད་རན་ཚོད་ཙམ་དེ་ལས། །གསོག་འཇོག་བློ་་་
ཡིད་ཚིམ་དུས་མེད། །ཇེ་རྔམ་ཇེ་མཁོ་རྒྱུན་མི་འཆད། །འཆི་ཁ་བཤན་པའི་གྲལ་དུ་ཉམས། །བསགས་པ་གཞན་གྱིས་སྤྱོད་པའི་དུས། །དྲིན་ལན་ཅི་གཟོ་དྲན་སྲིད་དམ། །དེ་ཕྱིར་རང་མགོ་
འདོན་པའི་ཐབས། །ཕོ་རབ་དག་གི་སྤྱོད་པ་སྐྱོངས། །བསགས་པ་ཨ་བྲའི་ལད་མོ་བཞིན། །གཏད་སོ་མེད་པའི་ཉུག་ཉུག་པོ། །ཆོག་ཤེས་ནམ་ཙམ་དུས་སུ་འོང་། །འཆི་བའི་དུས་ཚིགས་
ནམ་ཞིག་ཡིན། །ཤེས་སམ་དཔྱོད་ལྡན་དག་གིས་དཔྱོད། །ཚོང་དང་ཁེ་སྤོག་གཡོ་སྒྱུའི་ལས། །སྲིན་བུའི་ཁ་ཆུ་ཅི་བཞིན་དུ། །བླ་བཙུན་འགའ་ཞིག་འདིས་རང་འཆིང་། །ཞེ་སྡང་ཁེ་དྲག་
འགྲན་སེམས་དང་། །གཞན་གསོད་ཕྱིར་ན་རང་རྒྱལ་ཚོལ། །གཞན་ལས་འཕགས་ཕྱིར་སྐྱེ་འགྲན་དང༌། །གཞན་ལ་རྒོལ་ཕྱིར་རང་ཕུང་བའི། །ལས་ཀ་འདི་དག་མཁས་པས་སྤོངས། 6
311
གདམས་

སྒོམ་ཆེན་སྐྱོན་ཡོན་སྤྱོད་པས་སྟོན། །རྟོགས་ལྡན་ཆོས་འཚོལ་རྫུན་གྱི་ཕུག །ཡུལ་ལ་མངོན་ཞེན་རློམ་པ་རྫོབ། །སྒོམ་ཆེན་རང་ཚད་རྨི་སྣང་འཆར། །རབ་ཀྱིས་རྨི་ལམ་དབྱིངས་སུ་ནུབ།།
འོད་གསལ་ཁོར་ཡུག་འདྲེས་པ་ཡིན། །འབྲིང་གིས་རྨི་ལམ་ཉིད་དུ་ཤེས། །སྤྲུལ་བསྒྱུར་ལ་སོགས་དབང་འབྱོར་སྲིད། །ཐ་མས་ཕྱི་ལྟས་མངོན་པའི་ཕྱིར། །བཟང་པོ་དག་ལས་རྨི་མི་སྲིད།།
འདི་དག་ཚད་དུ་འབྱུང་སྟེ་གདའ། །ཅིའི་ཕྱིར་དེ་དག་བསྙད་ཅེ་ན། །སྒོམ་སྒྲུབ་བྱེད་ཚུལ་ཚད་བཅས་པ། །མདོར་འདུས་ཕྱིར་ན་དྲིལ་དུ་བསྙད། །ཆགས་དང་སྡང་བའི་སེམས་ཀྱིས་མིན།།
སྐྱོན་ཡོན་རུ་ཤན་འབྱེད་དུ་ཡོད། །སེམས་རིག་དབྱེ་བའི་གནད་ཕྱིར་ཚུལ། །མ་ནོར་ཡང་དག་ཉིད་དུ་བསྟན། །གེགས་དང་གོལ་སྒྲིབ་རྨེན་བསལ་ནས། །གདམས་ངག་གཙང་མའི་ཚུལ་དུ་ྋ
བསྟན། །མགོ་འཇུག་གོ་ལོག་བསྡེབ་ཏུ་མེད། །ལམ་གྱི་གེགས་སྐྱོན་ཞར་ལ་བྱུང་། །དེ་ཡིས་ཐོག་མཐའ་ཐམས་ཅད་རྫོགས། །རྣལ་འབྱོར་ལྟ་བའི་གདིང་ཐོབ་དག །བཟང་ངན་རྐྱེན་གྱིས་
རྒྱུད་མི་བསླུ། །རེ་དོགས་བཟང་ངན་མེད་གདིང་རྙེད། །ཡུལ་ནས་ཡུལ་དུ་མ་ཡིན་ཏེ། །རིག་པ་རང་སར་གདིང་ཐོབ་གྲོལ། །ཀུན་རྫོབ་ཆོས་ཀུན་རིག་པར་སངས། །བདེན་གཉིས་གཅིག་
་ བདུད་འཇོམས་གླིང་པའི་གསུང་། གསར།

আ
313
།ཆར་མཉམ་གྲོལ་ཏེ། །བླུན་པོས་སྤང་ལེན་མི་འདོམས་ཀྱང་། །རྐྱེན་ཕྱིར་རྒྱུ་རུ་འདུས་ཕྱིར་རོ། །འཁོར་འདས་གཉིས་བསྒྲུབ་རིག་མ་ཡིན། །སྣང་བ་ཚོགས་ e
བརྒྱད་ཡུལ་སེམས་བཅས། །གདོད་མའི་ལྷུམས་སུ་རང་སད་མཉམ། །འཁོར་འདས་སོ་སོར་འགྲོ་སྡོད་མིན། །རྨི་ལམ་སད་པ་དཔེ་རུ་གདའ། །ཀུན་རྫོབ་འཁྲུལ་ངོར་རང་བདེན་ཏེ།།
དོན་དམ་རང་ངོར་ཀ་དག་བདེན། །གཉིས་མེད་ངོ་བོ་ཉིད་དུ་མཉམ། །གཅིག་ལས་གཉིས་སུ་འཛིན་པ་འཁྲུལ། །གཟུང་འཛིན་མདུད་རྒྱ་ཁྲོལ་བའི་ཚེ། །ལྷུན་གྲུབ་སྣང་ཆ་དག་པ་དེ།།
སྐུ་དང་ཞིང་ཁམས་དག་ཏུ་འདོད། །སྐུ་དང་ཞིང་ཁམས་བྱ་བ་ཡང་། །ཡུལ་དང་གཟུགས་སུ་བལྟ་བ་ནི། །དོན་དམ་པ་ཡིས་འཁྲུལ་པ་ཆེ། །ངན་སོང་འཁོར་བའི་གནས་ཡུལ་དུ། །འགྲོ་
བའི་གཅེར་བུ་མགོན་མེད་དེ། །རྒྱུ་རྐྱེན་གང་གིས་གཟུགས་སུ་བྱས། །གཟུགས་མེད་པས་ན་ཅིས་སྡུག་བསྔལ། །འདི་ནི་འཁྲུལ་སྣང་རང་ལ་བཟླ། །སྔར་མྱོང་བདེ་སྡུག་གང་དུ་ཐལ།།
ཁྱོད་བདེན་པས་ན་ཉམས་ཟུང་ཟད། །དེ་ཕྱིར་འཁྲུལ་པ་ཞིག་པའི་ཤུལ། །རྒྱུ་འབྲས་དཀར་ནག་སུ་ཡིིས་ལེན། །རྒྱུ་བསྒྲུབ་འབྲས་བུ་ཐོབ་ཏུ་མེད། །རང་སར་གདིང་ཐོབ་ཆེད་དུ་འོང་།། *
ང་བདུན་ གདམས་

གཏེར་ བདུད་འཇོམས་གླིང་པའི་གསུང་། གསར།
འཁྲུལ་རྒྱུའི་ས་བོན་ཞིག་པ་ན། །སངས་རྒྱས་སེམས་ཅན་མེད་པར་ཧར། །དགེ་དང་སྡིག་པ་མེད་པར་མཉམ། །བཟང་དང་ངན་པ་མེད་པར་སངས། །ང་དང་ཕ་ཀི་གཉིས་ཀ་ཟད།།
ཕན་གནོད་བྱ་བའི་ཉེར་ལེན་ཞིག །ལུས་ནི་མི་རོ་རྟོག་མེད་བཞིན། །གཅེས་པར་འཛིན་པའི་རྟོག་པ་མེད། །ངག་ནི་བྲག་ཆ་དཔྱོད་མེད་ལྟར། །རང་བྱུང་ཉིད་དུ་རང་སྒྲ་སྒྲོགས། །སེམས་ནི་
གདོད་མའི་ལྷུམས་ཞུགས་པས། །འདུས་བྱས་ཆོས་ཀུན་དབྱིངས་སུ་ཡལ། །དག་ན་ལུས་སེམས་དབྱེར་མེད་དུ། །གཞོན་ནུ་བུམ་སྐུར་ཡང་དག་རྫོགས། །ཞིག་ན་རྡུལ་ཕྲན་ངང་དུ་དེངས།།
འཕོ་ན་ལྟོས་པ་ཆུང་དུ་ཞ། །དེ་ལྟར་གྲོལ་བའི་སངས་རྒྱས་ཀྱིས། །ཉིད་ཀྱིས་ངང་ལས་སྟོན་པ་མིན། །གདངས་རྩལ་ཉིད་ཀྱིས་གདུལ་བྱ་འདུལ། །སྐུ་གསུམ་ལྷུན་གྲུབ་ངང་རང་བྱུང་།།
གསུམ་དུ་མ་ཡིན་ཐ་མི་དད། །དཔེར་ན་ཟླ་བ་ཆུ་ཟླ་མིན། །ཆུ་ཟླ་ཟླ་བ་ཆུ་ཡང་མིན། །ཟླ་བ་མེད་ན་ཡང་མེད་བཞིན། །དེ་བཞིན་ཆོས་སྐུ་སྟོན་པ་མིན། །སྟོན་པ་ཆོས་ཀྱི་སྐུ་ཡང་མིན།།
ཆོས་སྐུ་མེད་ལས་བྱུང་ཡང་མིན། །གཅིག་དང་སོ་སོ་གཉིས་ལས་འདས། །དེ་ནི་གྲོལ་བའི་ཚུལ་མདོར་བསྡུས། །རྣལ་འབྱོར་རྣམས་ཀྱི་ཐུགས་སུ་ཆུབ། །ཐམས་ཅད་ཕྱམ་གཅིག་སངས་
314

84,
315
84,
།རྒྱས་ཤོག །ཨཱི། ཞེས་པ་འདི་སྤྲང་སྨྱོན་འཆོལ་པོ་སེམས་ཉིད་ཧད་པོས་རང་བྱུང་གི་ངོར་བྲིས་པ་ཡོངས་སུ་དགེ་བར་གྱུར་ཅིག །བཀྲིས་ཤོག།
জোম
བརྒྱ་ ང་བརྒྱད་ གདམས་

316